ਬਾਲੀਵੁੱਡ ਦੀ ਸਦਾਬਹਾਰ ਅਦਾਕਾਰਾ ਰੇਖਾ ਵੀ ਹੁਣ ਛੋਟੇ ਪਰਦੇ ’ਤੇ ਆਪਣੀ ਅਦਾਕਾਰੀ ਦੇ ਜੌਹਰ ਦਿਖਾਉਣ ਆ ਰਹੀ ਹੈ। ‘ਉਮਰਾਓ ਜਾਨ’ ਵਰਗੀਆਂ ਕਈ ਖੂਬਸੂਰਤ ਫਿਲਮਾਂ ਵਿਚ ਆਪਣੇ ਹੁਨਰ ਦਾ ਜਲਬਾ ਦਿਖਾਉਣ ਤੋਂ ਬਾਅਦ ਹੁਣ ਦਰਸ਼ਕ ਇਸ ਖੂਬਸੂਰਤ ਅਭਿਨੇਤਰੀ ਨੂੰ ਫਿਲਮਕਾਰ ਹੈਰੀ ਬਾਵੇਜਾ ਦੇ ਪੇਂਡੂ ਪਿੱਠਭੂਮੀ ’ਤੇ ਅਧਾਰਤ ਲੜੀਵਾਰ ਵਿਚ ਦੇਖ ਸਕਣਗੇ ਜਿਸ ਦੀ ਤਿਆਰੀ ਬੜੇ ਜ਼ੋਰ-ਸ਼ੋਰ ਨਾਲ ਚੱਲ ਰਹੀ ਹੈ। ਉਮੀਦ ਕੀਤੀ ਜਾਂਦੀ ਹੈ ਕਿ ਇਸ ਲੜੀਵਾਰ ਦਾ ਪ੍ਰਸਾਰਣ ਸਹਾਰਾ ਵਨ ਚੈਨਲ ’ਤੇ 10 ਅਕਤੂਬਰ ਤੋਂ ਸ਼ੁਰੂ ਹੋਵੇਗਾ। ਸਹਾਰਾ ਵੰਨ ਟੀ.ਵੀ. ਦੀ ਇਹ ਹਮੇਸ਼ਾ ਕੋਸ਼ਿਸ਼ ਰਹੀ ਹੈ ਕਿ ਕਿਸੇ ਨਾ ਕਿਸੇ ਤਰ੍ਹਾਂ ਵੱਡੇ ਪਰਦੇ ਦੇ ਕਲਾਕਾਰਾਂ ਨੂੰ ਛੋਟੇ ਪਰਦੇ ’ਤੇ ਵੀ ਦਿਖਾਇਆ ਜਾਵੇ। ਇਸ ਤੋਂ ਪਹਿਲਾਂ ਸਹਾਰਾ ਵੰਨ ਵਾਲੇ ਹੇਮਾ ਮਾਲਿਨੀ, ਸਿਰੀ ਦੇਵੀ, ਰਵੀਨਾ ਟੰਡਨ ਅਤੇ ਕਰਿਸ਼ਮਾ ਕਪੂਰ ਨੂੰ ਛੋਟੇ ਪਰਦੇ ’ਤੇ ਲਿਆਉਣ ਵਿਚ ਕਾਮਯਾਬ ਰਹੇ।
ਰੇਖਾ ਖੁਦ ਇਸ ਲੜੀਵਾਰ ਦੀ ਕਹਾਣੀ ਤੋਂ ਬਹੁਤ ਉਤਸ਼ਾਹਿਤ ਹੈ। ਉਸ ਦਾ ਕਹਿਣਾ ਹੈ ਕਿ ‘‘ਮੇਰੀ ਇਹ ਪੂਰੀ ਕੋਸ਼ਿਸ਼ ਰਹੇਗੀ ਕਿ ਮੈਂ ਇਸ ਲੜੀਵਾਰ ਵਿਚ ਵਧੀਆ ਕਿਰਦਾਰ ਨਿਭਾ ਸਕਾਂ। ਇਸ ਲੜੀਵਾਰ ਵਿਚ ਮੇਰੇ ਨਾਲ ਕਬੀਰ ਬੇਦੀ ਜਿਹੇ ਵਧੀਆ ਕਲਾਕਾਰ ਵੀ ਕੰਮ ਕਰ ਰਹੇ ਹਨ। ਮੈਂ ਕੋਸ਼ਿਸ਼ ਕਰਾਂਗੀ ਕਿ ਜੋ ਵਿਸ਼ਵਾਸ ਮੇਰੇ ’ਤੇ ਹੈਰੀ ਬਾਵੇਜਾ ਅਤੇ ਸਹਾਰਾ ਵੰਨ ਨੇ ਬਣਾਇਆ ਹੈ ਮੈਂ ਉਨ੍ਹਾਂ ਦੀ ਕਸੌਟੀ ’ਤੇ ਪੂਰੀ ਉਤਰ ਸਕਾਂ।

ਪ੍ਰਸ਼ਨਃ ਫਿਲਮ ‘ਉਮਰਾਓ ਜਾਨ’ ਦੀ  ਅਦਾਕਾਰਾ ਕਿਹੜੀ ਹੈ?

ਉੱਤਰਃ ਫਿਲਮ ‘ਉਮਰਾਓ ਜਾਨ’ ਦੀ  ਅਦਾਕਾਰਾ ਰੇਖਾ ਹੈ।
